
Относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Кърджали (Наредбата)


[bookmark: bookmark4]Уважаеми г-н Председател,
Уважаеми госпожи и господа общински съветници,
[bookmark: _Hlk229139213]Настоящото предложение се изготвя във връзка с необходимостта от осигуряване на устойчивост и предвидимост при прилагането на услугата „платено паркиране“ на територията на Община Кърджали.
С Решение №251/30.12.2025 г. съгласно §12  на Общински съвет – Кърджали бяха определени временни цени за услугата платено почасово паркиране, регламентирани в Наредбата със срок на действие от 01.01.2026 г. до 30.06.2026 г.
Практиката по прилагане на посочените цени показва, че те са обществено приемливи, икономически обосновани и съответстват на необходимостта от ефективно управление на местата за паркиране в централната градска част. Запазването на същите цени ще осигури финансова стабилност за гражданите и гостите на общината.
С оглед изложеното се предлага отпадане на ограничения срок на действие, предвиден в разпоредбите да останат да действат постоянно при запазване на досегашните цени, а именно:
· Цена на услугата за платено почасово паркиране – 0.50 евро / 0.98 лв. с ДДС на час;
· Цена на услугата за платено паркиране за половин час /30 минути/ – 0.25 евро / 0.49 лв. с ДДС;
[bookmark: _Hlk229139133]Предложението няма да доведе до необходимост от допълнителни финансови средства от бюджета на общината и не променя размера на действащите такси, а единствено премахва временното ограничение на тяхното действие.
[bookmark: _Hlk229139161]Приемането на настоящото изменение е в съответствие с принципите на законосъобразност, целесъобразност и стабилност при предоставянето на общинските услуги. С оглед на гореизложеното, предлагам на Общински съвет - Кърджали,  да приеме следното:



ПРОЕКТ!

[bookmark: bookmark5]РЕШЕНИЕ:
На основание чл. 21, ал. 2 от Закона за местното самоуправление и местната администрация, чл. 76, ал. 3 и чл. 79 от Административно-процесуалния кодекс, Общински съвет - Кърджали приема следните изменения и допълнения в Наредбата за определянето и администрирането на местните такси и цени на услуги на територията на Община Кърджали, както следва:
§1. В РАЗДЕЛ ІІ. Такси и цени на услуги за ползване на пазари, тържища, панаири, тротоари, площади, улични платна и платено паркиране 

Чл. 39а., ал. 1 се изменя както следва: 
ал. 1. Цена на услуга за платено почасово паркиране – 0.50 евро / 0.98 лв. с ДДС на час. 

§2. Чл. 39а., ал. 1, т.1 се изменя както следва: 
т.1. Цена на услуга за платено паркиране за половин час /30 минути/ - 0.25 евро / 0.49 лв. с ДДС.

[bookmark: _GoBack]§3. Настоящата Наредба за изменение и допълнение на Наредбата за определянето и администрирането на местните такси и цени на услуги на територията на община Кърджали влиза в сила от 01.07.2026 г.



Кмет на община Кърджали:………………………
            /Ерол Мюмюн/



Изготвил: ……..…………
       / Йълдъз Топчу – началник ИК/

Съгласували:……………
/ Тунджай Шюкрю – зам. - кмет /

       ………………..
/ Розен Иванов – ст. юрисконсулт /


